部主事，三十六年擢兵科给事中，弹劾所及，冢宰为之敛容。三十九年京察以浮躁。熊廷弼经略辽东，四十八年起用为辽阳监军道，为言者所劾。熊廷弼奏嘉栋等无罪，仍复官任事。会廷弼与中朝士大夫相攻讦，帝御讲筵，忽问曰：嘉栋立功赎罪，何在天津？盖左右谮之，以中廷弼也。后孙杰又劾用嘉栋为罪，而廷弼愤甚，遂有封疆门户之疏。廷弼下狱，袁应泰经略辽东，嘉栋仍为监司。辽阳败没，应泰死，嘉栋与高出、韩初命、牛象干、邢慎言，时称同逃五监军。二年被逮治罪，后罢职为民归乡。居乡多善行，如重建学宫，修社稷坛，筑护城堤以卫负郭田，不受水患，至今